***Iščemo podoktorskega sodelavca za raziskovalno delo na področju procesiranja in karakterizacije feroelektričnih in njim sorodnih keramičnih materialov!***

Na Odseku za elektronsko keramiko K-5 iščemo podoktorskega sodelavca za delo na raziskovalnem projektu.

Delo zajema pripravo in karakterizacijo feroelektričnih in njim sorodnih keramičnih materialov. Karakterizacija vključuje strukturo, mikrostrukturo in funkcijske lastnosti keramičnih elementov. Predvidena je uporaba raznovrstnih analitskih metod, kot so rentgenska praškovna difrakcija, vrstična elektronska mikroskopija, presevna elektronska miskroskopija (tudi z atomsko ločljivostjo) ter meritve električnih, elektromehanskih in elektrokaloričnih odzivov keramičnih vzorcev, ki jih bo kandidat pripravil.

Raziskovalno delo spada v področje razvoja keramičnih materialov za kombinirane elektrokalorične in aktuatorske aplikacije.

Raziskave bodo potekale v večini na odseku z možnostjo krajših obiskov tujini. Predvidene so tudi udeležbe na domačih in mednarodnih konferencah.

Iščemo predvsem (a ne izključno) kandidate z doktoratom s področja znanosti o materialih z delovnimi izkušnjami v kemijskem laboratoriju in znanjem opisanih analitskih metod.

Možna je takojšnja zaposlitev za obdobje enega leto z možnostjo podaljšanja za dodatno leto.

Zainteresirane prosimo, da nam pošljejo življenjepis, motivacijsko pismo in priporočila na naslov tadej.rojac@ijs.si.